නවසීලන්ත විදේශ අමාත්‍යවරයා මීට පෙර ශ්‍රී ලංකාවේ සංචාරය කළ අවස්ථාවේ දී දෙරටේ නිලධාරීහු ශ‍්‍රී ලංකාවේ දියර කිරි නිෂ්පාදනය වැඩි කිරීමට සහ කිරි කර්මාන්තය ප්‍රසාරණය කිරීම සඳහා ගතයුතු ක‍්‍රියාමාර්ග පිළිබඳ සාකච්ඡා කළහ.නිෂ්පාදන ක‍්‍රියාවලියෙහි ඉහළම ප්‍රමිතිය පවත්වාගෙන යාමට නවසීලන්තයේ ඇති කැපවීම මැක්කලි මහතා රාජපක්‍ෂ මහතාට නැවතත් තහවුරු කළේය.නවසීලන්ත විදේශ අමාත්‍යාංශයේ අමෙරිකා හා ආසියානු කටයුතු පිළිබඳ නියෝජ්‍ය ලේකම් ඇන්ඩි‍්‍රයා ස්මිත්, ශ්‍රී ලංකාව වෙනුවෙන් පත්කර ඇති නවසීලන්ත මහ කොමසාරිස් ජෑන් හැන්ඩර්සන් සහ ශ්‍රී ලංකාවේ නවසීලන්ත නියෝජ්‍ය මහ කොමසාරිස් වෙන්ඩි මැතිව්ස් යන මහත්මීහු නවසීලන්ත පිරිසට ඇතුළත් වූහ.සෞඛ්‍ය අමාත්‍ය මෛත‍්‍රීපාල සිරිසේන, විදේශ අමාත්‍ය මහාචාර්ය ජී.එල්. පීරිස්, ජනාධිපති ලේකම් ලලිත් වීරතුංග, විදේශ අමාත්‍යාංශ ලේකම් කරුණාතිලක අමුණුගම, සෞඛ්‍ය අමාත්‍යාංශ ලේකම් වෛද්‍ය නිහාල් ජයතිලක, නවසීලන්තයේ ශ්‍රී ලංකා මහ කොමසාරිස් අද්මිරාල් තිසර සමරසිංහ සහ සෞඛ්‍ය අමාත්‍යාංශ අධ්‍යක්‍ෂ ජනරාල් වෛද්‍ය පාලිත මහීපාල මහත්වරු මේ අවස්ථාවට එක්ව සිටියහ..